钦定古今图书集成/明伦汇编/官常典/第790卷 > 沈锡
## 钦定古今图书集成/明伦汇编/官常典/第790卷 > 沈锡

按《宋史沈铢传》：“铢弟锡，字子昭，以王安礼任为鄂公
司户参军。崇宁初，为讲议司检讨。蔡京方铨次元符
上书人欲定罪，锡曰：‘远方之士未能知朝廷好恶，若
概罪之，恐非敦世厉俗之道’。京不从。除卫尉丞，迁祠
部员外郎，提点江东刑狱，知婺州，入为左司员外郎，
兼定、嘉二王侍讲，进太常少卿，拜兵部侍郎，以徽猷”
阁待制知应天府，徙江宁。张怀素诛，朝廷疑其党有
脱者，江、淮间往往以诬告兴狱。锡至郡，有告者按之，
则妄也，具疏于朝，由是他郡系者皆得释。历知海、泰、
汝、宣四州，以通议大夫致仕，卒，赠宣奉大夫。